NaiveNeuron/SloPal huggingface dataset:
Marosz, Ján, poslanec NR SR (2017-10-11):
Pán kolega Heger, apeluješ na bezpečnosť účastníkov cestnej premávky. A tu by bolo dobré položiť pánovi ministrovi otázku, že keď nám pribudne 20, 30, 50 nových estekáčiek po tej liberalizácii, že či už teraz je ministerstvo pripravené kapacitne na to, aby dokázalo práve garantovať tú bezpečnosť svojimi internými kapacitami z ministerstva dopravy, lebo to nie je sranda, že keď nám pribudne 50 estekáčiek, či v rámci ministerstva máme dostatok personálu, ktorý bude dohliadať na tento zvýšený estekáčkový biznis. Zoberiem len takú drobnosť, ako je sklápanie svetiel, to vždy na starej Felícii mi tam vyschla nejaká kvapalina a jednoducho tie svetlá nesklápali, ale zoberte si, že ako môžte takýmto spôsobom oslepiť nejakého iného šoféra, keď vám svetlá svietia dohora a môžte, niekto môže byť oslepený a môže zraziť chodca na prechode. Takže už aj takéto drobnosti by sme nemali podceňovať. Ešte by som povedal paralelu, je tu aj pani ministerka školstva, že otvoríme trh s estekáčkami, že ako sme otvorili trh s vysokými školami, nech sa páči, zakladajte vysoké školy, a do akého štádia sme sa po tých desiatkach rokov dostali dnes? Že titul už dostane takmer každý, aj keď toho veľa nemusí vedieť, a zamýšľame sa nad tým, ako túto sieť škôl osekávať, ako ísť po kvalite a nie po kvantite. To isté by mal byť taký precedens aj pre liberalizáciu estekáčiek. A dovoľ, aby som – sa nezapriem – tým, že teda mám manželku Maďarku aj deti mám plnohodnotných aj Slovákov, aj Maďarov, povedal si, vy všetci Slováci ste Slováci a ste vynaliezaví. Sú tu aj Maďari a aj Maďari sú vynaliezaví. Takže len toľko. Ďakujem pekne.
Poliačik, Martin, poslanec NR SR (2014-07-10):
Janka, ďakujem, že konečne máme aspoň nejaké čísla a nielen dohady, že ja si myslím. lebo, keby naozaj tá diskusia mala byť iba o tom, že nedeľa nie je nedeľou, keď človek nie je po kolená od blata, a nedeľa nie je nedeľou, keď ja neviem presne nesedí celá rodina okolo toho nedeľného stola, tak sa môžeme baviť aj o osobných preferenciách. Ale podľa mňa zákon by nemal byť o osobných preferenciách. Zákon by mal v prvom rade hľadieť na verejný záujem. A verejný záujem sa má obhájiť tým, že sa povie, koľko na tom kto získa a koľko na tom kto stratí. Zákon by mal podľa mňa byť robený tak, aby čo najväčšie množstvo ľudí si mohlo samo zadefinovať svoju vlastnú životnú cestu a svoje vlastné životné podmienky. A, áno, súhlasím v jednej veci s navrhovateľmi, zákon by mal ochraňovať slabších. Ale ak aj pri tomto konkrétnom zákone vieme, že sú ľudia, ktorí sú bytostne závislí aj od svojej nedeľnej práce a že radšej pôjdu v nedeľu s tým príplatkom robiť, než tú prácu by mali stratiť, tak potom by sme mali hľadieť aj na nich, lebo v momente, keď tú prácu stratia, a tiež nie preto, že si to vypýtajú, tak už nebudú pracovať nielenže v nedeľu, nebudú pracovať už celý týždeň. A tie, dajme tomu, singel mamičky, tie slobodné mamičky, ktoré majú doma deti a dokážu si v nedeľu privyrobiť na to, aby ich uživili, keď nebudú celý týždeň pracovať, tak im určite tú životnú úroveň nezvýšime a nijakým spôsobom si nemyslím, že by sme ich ochránili, lebo ochraňovať ľudí pred prácou ak im nemáme ju čím nahradiť, je podľa mňa nezodpovedné. A preto považujem za nezodpovedný celý tento návrh. Ďakujem.
Grendel, Gábor, podpredseda NR SR (2020-05-19):
Pán poslanec Kuffa bol posledný ústne prihlásený do rozpravy. Pani generálna riaditeľka, máte možnosť vystúpiť buď v rozprave, kedy majú poslanci možnosť aj reagovať faktickými poznámkami, alebo potom v záverečnom slove, ale tam už tá možnosť reagovať nie je. Takže chcete vystúpiť v rozprave? Áno, tak nech sa páči.
Jurík, Beáta, poslankyňa NR SR (2024-10-23):
Ďakujem pekne za slovo a ďakujem aj za faktické poznámky kolegom a kolegyni. Ja v prvom rade by som chcela odpovedať pánovi poslancovi Grendelovi a aj tak ma trošku prekvapil, lebo sme zvyknutí, si myslím, uňho na taký konštruktívnejší prístup a toto, čo ste povedali, tak bolo nefér či už teda ku mne, alebo aj k pánovi ministrovi, pretože tu sa skutočne nejedná o žiadnu progresívnu agendu a myslím si, že dôkazom toho je aj to, že to, aby táto smernica dnes, aby sme ju mohli mať na stole, tak sa o to zaslúžila Ursula von der Leyen, ktorá si myslím, že je teda predsedníčkou Európskej komisie, ktorá pochádza z EPP, a vy ste ešte do minulých európskych volieb boli súčasťou tejto frakcie konzervatívcov. Takže rozhodne toto nie je žiadna progresívna agenda, to je niečo, na čom sa zhodli členské štáty vrátane tých, ktoré možno majú aj konzervatívnejšie vlády, pretože snáď mi nechcete povedať, že teda všetky členské štáty EÚ sú liberálne, progresívne a že sa snažia o zavedenie progresívnej agendy. Čiže toto bolo skutočne nefér aj voči pánovi ministrovi, aj voči mne, pretože ste deformovali to, čo som ja povedala. Ja som pochválila pána ministra za transpozíciu, pretože to jednoducho musíme urobiť, ale urobili ju dobre až na pár detailov, ktoré teda my aj pozmeňujúcim návrhom opravujeme a ku ktorým aj vyzývam teda pána ministra, aby zase zo svojej strany niečo opravil. Tak, prosím vás, nestrašte tu a dúfam teda, že som pánovi ministrovi nespravila medvediu službu tým, že som ho pochválila a že teraz koalícia sa zľakne a zhodí progresívnu agendu vlastného ministra zo stola, pretože skutočne to tak nie je. Pán poslanec Čaučík, ja by som vás len chcela poprosiť, že nehovorme za ženy, nehovorme za ne, že či si vyberajú také, alebo také oblasti, a nehovorme ani to, že chcú zlaďovať svoj pracovný a profesionálny život a venujú sa viac teda tomu osobnému, však... (Prerušenie vystúpenia časomerom.)
M. Číž, podpredseda NR SR: (2006-12-06):
Vyhlasujem 5-minútovú prestávku. Poprosím šéfov poslaneckých klubov, keby sa dostavili sem, aby sme vec mohli v pokoji prekonzultovať. (Prestávka.) (Po prestávke.)
Hrnčiar, Andrej, podpredseda NR SR (2017-06-20):
Pani poslankyňa Jurinová.
Blanár, Juraj, podpredseda NR SR (2021-06-16):
Pani poslankyňa Anna Andrejuvová, môžete reagovať na faktické poznámky.
Zmajkovičová, Renáta, podpredsedníčka NR SR (2012-12-14):
Faktické poznámky nie sú na vystúpenie pána poslanca. Ďalší, ktorý vystúpi v rozprave, je pán poslanec Fecko, nech sa páči.
Jurinová, Erika, podpredsedníčka NR SR (2012-09-12):
S faktickou poznámkou pán Gábor Gál.
Grendel, Gábor, podpredseda NR SR (2021-06-23):
Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi predsedovi tohto výboru, poslancovi Vladimírovi Ledeckému.
Laššáková, Jana, poslankyňa NR SR (2010-11-05):
Ďakujem pekne za slovo. Vážené panie poslankyne, páni poslanci, skupina poslancov predkladá návrh zákona, ktorým sa mení a dopĺňa zákon o platových pomeroch ústavných činiteľov Slovenskej republiky v znení neskorších predpisov. Návrh zákona sme predložili aj z toho dôvodu, že vláda Slovenskej republiky avizovala zníženie platov v štátnej správe. Avšak takisto predseda Národnej rady Slovenskej republiky predložil návrh zákona, ktorý však nepredpokladá také zníženie platov poslancov, ako sa avizovalo. Z toho dôvodu navrhujeme ako v roku 2009, tak aj v roku 2010 aby ústavným činiteľom, ktorí sú uvedení v návrhu zákona, bol plat „zmrazený“, to znamená, aby mali plat na úrovni roku 2008. V dôvodovej správe sú uvedené úspory, ktoré takto vzniknú. Je to približne 1 mil. eur na budúci rok. Žiadam vás o podporu predloženého návrhu zákona. Ďakujem.
Bugár, Béla, podpredseda NR SR (2019-06-18):
Ďakujem. Pán spravodajca? Nie. Prerušujem rokovanie o tomto bode programu. Ďakujem aj pánovi ministrovi. A teraz pristúpime k prvému čítaniu o vládnom návrhu zákona o zálohovaní jednorazových obalov na nápoje (tlač 1521). Prosím teraz podpredsedu vlády a ministra životného prostredia pána Lászlóa Sólymosa, aby vládny návrh zákona uviedol. Nech sa páči. (Rokovanie o vládnom návrhu zákona o zálohovaní jednorazových obalov na nápoje a o zmene a doplnení niektorých zákonov , tlač 1521.)
P. Minárik, poslanec: (2009-02-05):
K lekárom, podnikateľom, právnikom. Všetci títo ľudia sa nepodieľajú na výkone verejnej moci. A v rámci toho okruhu verejnej moci by mala byť prísne oddelená exekutíva od legislatívnej moci. Preto lekári, právnici tu sedieť môžu a starostovia a ministri by tu sedieť nemali.
Galko, Ľubomír, poslanec NR SR (2012-06-27):
Ďakujem pekne. Pán poslanec, ja som pôvodne nechcel nič hovoriť, ale vyzývali ste tu kolegov, aby sme povedali, koľko peňazí kto dáva do športu, či je to ministerstvo obrany, ministerstvo vnútra a tak ďalej. Ja si nepamätám presne, koľko ministerstvo obrany dalo do športu počas môjho pôsobenia, ale vždy to boli peniaze na rôzne tréningy a na podporu takých skromných ľudí, ako je trebárs Elena Kaliská alebo pán Gönci alebo Martikán a ďalší. Ale jedno číslo by som vám predsa len povedal, pán poslanec, mám tu jedno číslo. A to číslo je 17 000 v eurách, ktoré terajší staronový premiér Robert Fico poskytol z rezervy vlády na nechty pani Martinkovej, fitneske. Ja som si tu našiel ten obrázok, kde je s ňou odfotený. A musím konštatovať, že ona má celkom dobre vyformované všetky partie tela. A naozaj, ako tam drží nejaký ten pohár, tak len tie nechty jej tam chýbajú. Ale otázka je, či tých 17 000 eur, teda pol milióna slovenských korún z rezervy vlády, ktorá bola vyhradená trebárs na škody po povodniach, nebolo predsa len trošku vysoké číslo. Takže nie je to vždy len o tej výške, ale aj o tom účele, na ktorý sa tie peniaze dajú. Ďakujem pekne.
Šebová, Zuzana, poslankyňa NR SR (2019-10-24):
Pán kolega, vo väčšine s vami súhlasíme. Koniec koncov včera sme večer prerokovali identický bod, ktorý sme navrhli my. Absolútne s vami súhlasíme, že štát je tu na to, aby chránil slabých, chorých, tak to proste má fungovať. V tom sme zajedno. A ešte snáď vás doplním v jednej veci. Momentálne tiež sú limity na doplatky na lieky, sú tam nejaké hranice stanovené, nebudem tu zaťažovať plénum podrobnosťami, ale problém, problém, ktorý ľudia s tým majú, je, že častokrát čakajú aj šesť mesiacov na to, aby im poisťovňa vrátila peniaze, čo je pre, pre ľudí, ktorí žijú z 300 euro ako, alebo pre nich je to veľký problém. Takže limity už sú, ale v tomto sme zajedno, že, že limity tam nemajú byť žiadne. A nielen dôchodci, ale aj zdravotne ťažko zdravotne postihnutí. Viete, oni by mnohokrát radšej boli zdraví a mohli pracovať, zarábať si peniaze a nebyť odkázaní na to, aby im pomáhal štát, a dali by asi všetko za to, aby, aby mali zdravie. Takže musíme sa na to pozerať v prvom rade absolútne srdcom a ľudskými očami všetci, čo tu sedíme. A ja si myslím, že v tomto všetci s nami súhlasia. Ďakujem pekne.
Tóth, Tibor, poslanec NR SR (2011-10-19):
Vážený pán predseda, v rozprave nevystúpil žiaden poslanec ani poslankyňa, preto môžeme hlasovať o bodoch zo spoločnej správy 1 až 7 s odporúčaním gestorského výboru schváliť ich.
Danko, Andrej, podpredseda NR SR (2024-06-26):
Pán poslanec Kapuš.
Figeľ, Ján, podpredseda NR SR (2013-06-27):
Ďakujem pekne. Tým sme vyčerpali všetkých prihlásených do rozpravy. Chce sa k vystúpeniam poslancov vyjadriť niektorý z ministrov? Vyhlasujem rozpravu za skončenú a prerušujem rokovanie o tomto bode, o uznesení, teda o tých troch konkrétnych návrhoch na vyjadrenie nespokojnosti budeme hlasovať v rámci celkového bloku hlasovaní. Teraz otváram bod interpelácie poslancov . Kolegovia a kolegyne, chcem vám dať do pozornosti § 129, hlavne odseky 1 a 2 zákona o rokovacom poriadku tohto paragrafu, pretože upravujú charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesená interpelácia nezbavuje poslanca povinnosti odovzdať svoju interpeláciu aj písomne predsedovi parlamentu. Písomne sa do tohto bodu prihlásili títo páni poslanci: Mikuláš Huba, Ján Mičovský, Erika Jurinová, Martin Fecko a Alojz Hlina. Nech sa páči, ideme podľa poradia, Mikuláš Huba.
Kolíková, Mária, ministerka spravodlivosti SR (2022-05-04):
Ďakujem veľmi pekne, pán predsedajúci, za slovo. Vážené pani poslankyne, vážení páni poslanci, dovolím si uviesť vládny návrh zákona, ktorým sa mení a dopĺňa zákon č. 211/2000 o slobodnom prístupe k informáciám. My sme do medzirezortného pripomienkového konania dali novelu tohto zákona, ktorá v sebe obsahovala nielen transpozíciu európskej smernice o otvorených dátach a o opakovanom použití informácií verejného sektora, ale aj záväzky z programového vyhlásenia vlády, ktoré súvisia s rozšírením priestoru pre prístup k informáciám na základe tohto zákona. S ohľadom na množstvo pripomienok, ktoré sme dostali v medzirezortnom pripomienkovom konaní a tiež s ohľadom na to, že už začali infringement ohľadom transpozície tejto smernici, sme sa rozhodli, že pokračujeme ďalej v legislatívnom procese do Národnej rady iba s tou časťou návrhu zákona, ktorá rieši transpozíciu smernice, ktorá vlastne aj ohľadom pripomienok bola bezproblémová. A tá časť, ktorá sa týka pretavenia programového vyhlásenia vlády do novely zákona, tak v nej pokračuje ďalej medzirezortné pripomienkové konanie. Takže preto si dovoľujem zúžiť aj toto moje úvodné slovo len naozaj, iba vlastne k novele zákona, ktorá transponuje európsku smernicu k otvoreným dátam a k opakovanému používaniu informácií verejného sektora. Domnievam sa, že osobitne určite zákon o slobodnom prístupe k informácii je ten, ktorý si zaslúži, aby sme riadne vyhodnotili pripomienky, ktoré sme dostali v rámci medzirezortného pripomienkového konania, takže tomu chceme nechať priestor a čas, a preto v rámci tejto novely naozaj aj ja budem ako predkladateľ dbať nato, aby sme sa venovali len transpozícii tejto európskej smernice. Teraz krátko, čo vlastne rieši táto smernica. Od prijatia pôvodnej smernice v roku 2003 došlo celosvetovo k rýchlemu technologickému pokroku, prudkému nárastu informácií vrátane tých, ktoré vytvára a disponuje nimi verejný sektor, a o tom je vlastne táto európska smernica, pretože rieši akým spôsobom je možné dostať sa k týmto informáciám a využiť ich vlastne aj pre dobrý verejný účel tým, že sa poskytuje fakticky súkromnému sektoru. To, čo najzásadnejšie prináša táto smernica je rozšírenie personálnej pôsobnosti na tzv. verejné podniky, ďalej sú tu osobitné kategórie informácií, informácie s tzv. vysokou hodnotou, ktorých zoznam zadefinuje Európska komisia a ktoré majú byť sprístupňované prostredníctvom takého osobitného spôsobu aplikačného programovacieho rozhrania API, ďalej, prináša nám bezplatné sprístupňovanie informácií na účely opakovaného použitia a rozšírenie zákazu tzv. výhradných dohôd. Vládny návrh zákona nemá vplyv na rozpočet a ja si vás dovolím požiadať o podporu pri tomto návrhu zákona. Ďakujem pekne.
M. Číž, podpredseda NR SR: (2007-03-22):
(Hlasovanie.) Prítomných 136 poslancov, za návrh 128 poslancov, zdržalo sa 6 poslancov, nehlasovali 2 poslanci. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na prerokovanie v druhom čítaní. Veľmi pekne ďakujem, pán spravodajca. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov a ktorým sa dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov , tlač 208. Spravodajcom je člen výboru pre obranu a bezpečnosť pán poslanec Ján Kovarčík. Má slovo, prosím, aby viedol hlasovanie.
P. Hrušovský, predseda NR SR: (2003-03-05):
(Prerušenie rokovania o 11.45 hodine.) (Po prerušení rokovania 8. schôdze NR SR sa začalo rokovanie 9. schôdze NR SR.) (Po prerušení rokovania 9. schôdze NR SR pokračovalo rokovanie 8. schôdze NR SR o 19.02 hodine.)
Jurinová, Erika, podpredsedníčka NR SR (2015-04-21):
Prosím vás, pán poslanec nevykrikujte, nechajte pána ministra hovoriť.
Klus, Martin, poslanec NR SR (2016-04-28):
Príjemné dobré ráno prajem a ďakujem pekne za slovo. Ja som tak trošku prekvapený z toho, čo povedal pán Dostál na konci svojho prejavu, že tu nebude politická vôľa prijať tento predložený návrh pozmeňujúci, pretože možno som ešte prílišný politický nováčik a asi tak trošku aj politicky naivný, ale ak mali kolegovia z vládnej koalície nejakú výhradu voči tomu, čo tu odznelo, a myslím, že to boli veľmi racionálne argumenty, mohli sa nám prihlásiť aspoň do rozpravy a povedať, že v čom táto výhrada spočíva, pretože my, ktorí nie sme členovia výborov, ktoré pán Dostál spomínal, že už na túto tému rokovali, nemáme žiadnu informáciu o tom, čo konkrétne je problémom. Ďakujem pekne.
Pčolinský, Peter, podpredseda NR SR (2023-06-21):
Ďakujem. Dve faktické poznámky. S prvou pán poslanec Karahuta.
M. Hort, podpredseda NR SR: (2009-02-06):
A dávam slovo pánovi poslancovi Bauerovi, nech sa páči.
Kollár, Boris, predseda NR SR (2022-06-29):
Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2009-12-01):
(Hlasovanie.) 139 prítomných, 47 za, 71 proti, 20 sa zdržalo, 1 nehlasoval. Návrh sme neschválili.
Paška, Pavol, predseda NR SR (2014-01-29):
Pán predseda výboru Duchoň.
Baránik, Alojz, poslanec NR SR (2017-02-07):
Ďakujem, pán predsedajúci, prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
Glváč, Martin, podpredseda NR SR (2019-10-17):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Náhlikovi, nech sa páči.
P. Abrhan, poslanec: (2009-11-04):
Ja som nie prekvapený, že je to pre vás nepríjemné počuť, že ide o znárodnenie. Trafená hus zagága. To je jasné, že ak vám niekto takýmto spôsobom argumentuje, tak to pre vás nie je príjemné. Ale pravda zostáva pravdou. Fakt je aj ten, že ak by sme tento zákon prijali pred vstupom do Európskej únie, tak Slovensko ako kandidátska krajina by sa nemohla stať členom Európske únie. A vy to veľmi dobre viete. Je zaujímavé, že je všeobecná zhoda, každý hovorí o tom, že ten zákon nemôže prejsť v takej podobe, ako je napísaný, ako je predložený. Hovoril to pán poslanec Mamojka, že je to možné vylepšiť, hovorí to pán minister, hovoria to poslanci vládnej koalície. Ale v tomto je jediné korektné a možné riešenie prijať procedurálny návrh, ktorý predložil pán poslanec Hrušovský, a preto vás žiadam o takto korektné riešenie a o podporu tohto procedurálneho návrhu. Ďakujem.
Kollár, Boris, predseda NR SR (2020-09-24):
Ďakujem pekne všetkým. O štrnástej sa tu vidíme. (Reakcie z pléna.) Ešte jeden procedurálny – pán poslanec Saloň.
Muránsky, Peter, poslanec NR SR (2012-12-14):
Dopĺňam. Tu sa stane jedna vec. Balík ostane jeden, len peniaze z tohoto balíka sa presunú z množstva malých prevádzkovateľov k jednému veľkému. Naozaj, plnou parou vzad.
Procházka, Radoslav, poslanec NR SR (2011-02-03):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh ústavného zákona na prerokovanie: Ústavnoprávnemu výboru Národnej rady, Zahraničného výboru Národnej rady a Výboru Národnej rady pre európske záležitosti a ďalej, aby hlasovaním za gestorský výbor určila Ústavnoprávny výbor Národnej rady s tým, že určené výbory návrh ústavného zákona prerokujú v druhom čítaní do 16. marca 2011 a gestorský výbor do 18. marca 2011.
Bugár, Béla, podpredseda NR SR (2019-10-15):
Teraz otváram možnosť sa prihlásiť ústne do rozpravy. Konštatujem, že nikto. Vyhlasujem rozpravu za skončenú. Pani ministerka, chcete zaujať stanovisko? Nie. Pán spravodajca? Nie. Ďakujem pekne. A teraz nasleduje návrh na vyhlásenie obce Nesvady za mesto . Je to návrh vlády v tlači 1671. Pani ministerka vnútra, nech sa páči, máte slovo.
B. Bugár, podpredseda NR SR: (2001-10-02):
Nech sa páči, pán spravodajca. Ľ. Dzurák, poslanec: Ďakujem, pán predsedajúci. Vážený pán predsedajúci, vážený pán minister, milé dámy, vážení páni, Výbor Národnej rady Slovenskej republiky pre sociálne veci a bývanie ako gestorský výbor pri rokovaní o vládnom návrhu zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja, tlač 1087, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní zákona. Národná rada Slovenskej republiky uznesením z 13. septembra 2001 číslo 1588 po prerokovaní návrhu zákona v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. prerokuje návrh zákona v druhom čítaní a pridelila ho podľa § 74 ods. 1 uvedeného zákona na prerokovanie po a) Ústavnoprávnemu výboru Národnej rady Slovenskej republiky, ďalej Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre sociálne veci a bývanie. Gestorský výbor nedostal do 13. septembra 2001 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh zákona pridelený. Návrh zákona odporučili schváliť Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre sociálne veci a bývanie. V spoločnej správe je uvedených 15 doplňujúcich návrhov. Gestorský výbor, pokiaľ neprídu iné návrhy, odporúča hlasovať spoločne o bodoch 1 až 15 s odporučením ich schváliť. Ďakujem. Skončil som, pán predsedajúci.
Paška, Pavol, doterajší predseda NR SR (2010-07-08):
Dámy a páni, poprosím vás o zaujatie miest v rokovacej sále, budeme pokračovať po prestávke, ktorá slúžila na konštituovanie poslaneckých klubov, v rokovaní o programe ustanovujúcej schôdze. Vážené panie poslankyne, vážení páni poslanci, chcem vás informovať o tom, aké boli utvorené poslanecké kluby v zmysle § 12 zákona o rokovacom poriadku. Dostal som písomné oznámenia o utvorení od predsedov poslaneckých klubov spolu so zápisnicami. Dovoľte mi, aby som vám oznámil, že v V. volebnom období budú v Národnej rade Slovenskej republiky pôsobiť tieto poslanecké kluby. - Najväčším poslaneckým klubom so 62 poslankyňami a poslancami bude klub za stranu SMER – sociálna demokracia. Predsedom tohoto poslaneckého klubu budem ja. - Ďalej je to klub poslancov Národnej rady za Slovenskú demokratickú a kresťanskú úniu – Demokratickú stranu. Počet členov tohto klubu je 28. Predsedom klubu je pán poslanec Jozef Mikuš. - Klub poslancov Národnej rady Slovenskej republiky za stranu Sloboda a solidarita, ktorý má 22 členov, bude mať za predsedu pána poslanca Richarda Sulíka. - Klub poslancov Národnej rady za Kresťanskodemokratické hnutie v počte členov 15, bude predsedať a viesť bývalý predseda Národnej rady a pán poslanec Pavol Hrušovský. - Klub poslancov Národnej rady za stranu MOST – HÍD, ktorý má 14 členov, bude viesť pán poslanec László Solymos. - Klub poslancov Národnej rady Slovenskej republiky za Slovenskú národnú stranu, ktorý má 9 členov, bude viesť pán poslanec Rafael Rafaj. Chcem vás požiadať, aby ste zobrali toto prerozdelenie a vedenie klubov na vedomie. Budeme teraz pokračovať deviatym bodom, voľbou predsedu Národnej rady Slovenskej republiky . Návrh na voľbu ste dostali ako tlač 6. Boli podané dva návrhy na predsedu Národnej rady Slovenskej republiky. Klub poslancov SMER-u – sociálnej demokracie navrhol pána bývalého podpredsedu Národnej rady a poslanca Miroslava Číža a druhý návrh je spoločný za poslancov SDKÚ – DS, Slobodu a Solidaritu, KDH a stranu MOST – HÍD. Tieto pani poslankyne a páni poslanci navrhujú zvoliť za predsedu Národnej rady pána Richarda Sulíka. Otváram rozpravu k tomuto návrhu. Pýtam sa, či chce niekto navrhnúť ešte niekoho do tajnej voľby predsedu Národnej rady alebo chce vystúpiť v rozprave. Nie je to tak. Vyhlasujem rozpravu za skončenú. Ešte predtým, ako otvorím tajnú voľbu, vás chcem upozorniť, že na túto voľbu a získanie mandátu predsedu Národnej rady je potrebná nadpolovičná väčšina všetkých poslancov. Prosím, aby ste teraz pristúpili k tajnému hlasovaniu. Spôsob hlasovania sa riadi volebným poriadkom, ktorý sme schválili na úvod schôdze. A potom, ako overovatelia sa ujmú svojich funkcií a odvolia ako prví, vás požiadam, aby ste využili svoje volebné právo. Po skončení tajnej voľby určený overovateľ vyhlási výsledok. (Akt tajného hlasovania.)
Šeliga, Juraj, podpredseda NR SR (2021-03-17):
Ďakujem, pán poslanec. Nech sa páči, pán poslanec Suja.
Bugár, Béla, podpredseda NR SR (2018-05-10):
Prerušujem rokovanie o tomto bode programu. A teraz pristúpime k rokovaniu o bodoch 17 a 18, ku ktorým bude zlúčená rozprava. Je to prvé čítanie o vládnom návrhu zákona o zabezpečovaní kvality vysokoškolského vzdelávania (tlač 950) a ten ďalší bod je prvé čítanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách (tlač 951). Prosím teraz ministerku školstva, aby obidva návrhy zákonov odôvodnila. Nech sa páči. (Zlúčená rozprava o vládnom návrhu zákona o zabezpečovaní kvality vysokoškolského vzdelávania , tlač 950, a o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 951.)
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 140, za 121, proti nikto, zdržalo sa 19. Sme v treťom čítaní . Otváram rozpravu v rámci tretieho čítania. Hlási sa niekto z poslancov do rozpravy? Končím možnosť nahlásiť sa do rozpravy. Nech sa páči, pán poslanec Budaj. (Reakcia z pléna.) Dobre, takže vyhlasujem všeobecnú rozpravu za skončenú. Pristúpime k hlasovaniu o návrhu zákona ako o celku.
Pellegrini, Peter, predseda NR SR (2023-12-12):
Pán poslanec, rokuje sa, tak ako je dohodnuté na poslaneckom grémiu, bez zmeny, to znamená, dnes je obedná prestávka medzi trinástou a štrnástou hodinou a dnes sa rokuje do dvadsiatej hodiny s tým, že o sedemnástej by sme, ak bude o čom, mohli hlasovať. A teraz už pani poslankyňa Jourová, Jaurová, nech sa páči.
T. Cabaj, podpredseda NR SR: (2010-03-10):
S faktickou poznámkou pani poslankyňa Zdenka Kramplová, pripraví sa Ján Golian.
Dostál, Ondrej, poslanec NR SR (2019-09-13):
Pán poslanec Matovič, dve poznámky by som mal. Jednak spomínal si, že kto všetko tu z poslancov SMER-u vystupuje, a sa ti to nejako nezdá, tak ja chcem len upozorniť, že trochu je to aj maslo na hlave pána poslanca Pčolinského, ktorý tu pred časom upozornil, že za SMER tu vystupujú iba páni poslanci Blaha a Tomáš a čím teda zrejme spôsobil to, že niekto upozornil aj ďalších poslancov, že by mali čítať tie pripravené príspevky, takže sa ozývajú, ozývajú viacerí, čiže je to čiastočne aj teraz spôsobené vystúpením opozičného politika, aby sme sa netvárili, že nie. A druhá poznámka k tomu, čo si hovoril o tom, že nie je tu pán poslanec, predseda SMER-u – SD Fico, ktorý je podľa niektorých prieskumov už najnedôveryhodnejším politikom, teda neviem, nespomínam si, že by on vyzýval na odstúpenie premiéra Pellegriniho, to som nerozumel pánovi Petrákovi, keď hovoril o tom najnedôveryhodnejším politikovi, že, že vyzýval na odstúpenie Jankovskej, ale teda neviem, čím to je spôsobené, možnože, možnože keď bol pán poslanec a predseda SMER-u Fico na koberčeku u pána premiéra Pellegriniho, ktorý mu vysvetlil, že by nemal sa zastávať rasistických vyjadrení poslanca fašistického Mazureka, tak ešte sa z toho pán poslanec Fico nespamätal, aký dostal, aký dostal preplesk od premiéra. Ale môže to byť, môže to byť spôsobené zase aj úplne niečím prirodzenejším, pán poslanec Fico predsa nechodí do parlamentu inak ako na hlasovanie, odkedy skončil ako premiér a vrátil sa do parlamentu, tak na pôde parlamentu nepovedal do mikrofónu ani slovo.
Pčolinský, Peter, poslanec NR SR (2017-05-19):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Radošovský, Marián, poslanec NR SR (2014-12-09):
Poprosím, pán predseda, dajte hlasovať o predmetnom návrhu zákona o posunutí do druhého čítania.
Kavecká, Monika, poslankyňa NR SR (2020-05-19):
Ďakujem veľmi pekne za slovo. Vážená pani generálna riaditeľka, podotýkam, že budem teda reagovať aj na moju kolegyňu pani Pleštinskú, ktorá to úplne perfektne povedala v tom zmysle, že Slovenský pozemkový fond nie je len o sídle v Bratislave, ale sú to vlastne regionálne zastúpenia, kde naozaj tí ľudia mnohokrát pracujú, avšak majú zviazané ruky aj s tými legislatívnymi zákonmi, ktoré sú mnohokrát nezmyselné. Ako jeden z predstaviteľov územnej samosprávy teda podotýkam, že súhlasím aj teda so slovami pána poslanca Blanára, že my sa brodíme na územnej samospráve s takými z pohľadu možno niekoho triviálnymi problémami, ale na našej úrovni sú to obrovské problémy hlavne nevysporiadaných pozemkov pod cestami, budovami, dokonca na cintorínoch, na plochách verejného záujmu. A tu narážame na neskutočnú jednak byrokraciu, neústretovosť a v mnohých prípadoch až na takú sabotáž, kde vlastne na základe toho, že nemáme vysporiadané pozemky, nemôžeme sa uchádzať o projekty, o granty a je to dookola začarovaný kruh. A keďže vy ste predkladali teraz tú správu a vidíme vo vás ten entuziazmus, ktorý máte, že chcete meniť toto prostredie, tak verím, že sa nám to podarí spoločne a my vám budeme určite nápomocní, ale budeme sa z toho tešiť, že tu zavládne aj poriadok a bude to mať zmysel. Ďakujem.
Ďuriš Nicholsonová, Lucia, podpredsedníčka NR SR (2017-05-10):
Áno, otváram týmto všeobecnú rozpravu. Písomne sa do rozpravy neprihlásil nikto, otváram teraz možnosť prihlásiť sa do rozpravy ústne. Nech sa páči. Končím možnosť prihlásiť sa do rozpravy. Do rozpravy sa prihlásili dvaja páni poslanci. Pán poslanec Galko, nech sa páči, máte slovo.
J. Halecký, poslanec: (2009-02-18):
Len chcem podotknúť, že momentálny status quo vyjadruje tú situáciu, ktorá je pre nás vhodná a dobrá a meniť východiskovú pozíciu do budúcnosti ústavným zákon by nebolo takticky správne a dobré teraz. A pokiaľ by taký krok sa zvažoval, muselo by to byť konsenzom nielen koaličných, hlavne koaličných síl, ale, by som povedal, aj podpora koaličných a opozičných. Čiže niečo, čo by skutočne ústavný zákon vyjadroval. A momentálne takáto situácia, aby takáto zhoda názorov a zhoda postojov bola, nie je. Takže z tohto hľadiska zdá sa, že treba s touto otázkou počkať, nie je na stole dňa a zrejme v budúcnosti bude sa ešte opakovane riešiť. Ďakujem.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 15, proti 66, zdržalo sa 44, nehlasovalo 8. Ani tento návrh sme neschválili.
Viskupič, Jozef, poslanec NR SR (2011-10-21):
Týmto sme hlasovali o všetkých návrhoch. Mám splnomocnenie gestorského výboru, aby sme pristúpili k tretiemu čítaniu ihneď.
K. Tóthová, poslankyňa: (2005-01-20):
Preto navrhujem uznesenie, aby bola dodatočne daná správa Radou pre vysielanie a retransmisiu, ako si plnila za rok 2004 povinnosti vyplývajúce z § 19 ods. 2 písm. b). Ja viem, že to bude žalostná správa, a dovolím si povedať, že neplnenie si zákonných povinností je nezákonnosťou. A za každú nezákonnosť treba aj vyvodzovať zodpovednosť. Preto by som bola rada, keby pani predsedníčka aspoň stručne reagovala, pretože túto otázku už sledujem dlhšie, prečo pri množstve porušení tohto paragrafu neboli vyvodzované dôsledky. Ďakujem za pozornosť. (Potlesk.)
Bugár, Béla, podpredseda NR SR (2017-01-31):
Ďakujem pekne. Pán poslanec Beblavý, nech sa páči.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 47, proti 11, zdržalo sa 84 poslancov. Návrh nebol schválený.
Laššáková, Jana, poslankyňa NR SR (2016-09-14):
Ďakujem pekne za slovo. Pani poslankyne, páni poslanci, pán predseda, v rozprave podali štyria poslanci návrh podľa § 73 ods. 3 písm. a) vrátiť návrh zákona na dopracovanie, boli to páni poslanci Vašečka, Jurinová, Simon a Laurenčík. Prosím, dajte o tomto návrhu hlasovať.
Laššáková, Jana, podpredsedníčka NR SR (2014-10-30):
Ale procedurálny návrh podľa rokovacieho poriadku, viete, čo je a o ktorom treba hlasovať. (Ruch v sále.) Dosť. Nech sa páči, pani poslankyňa Nicholsonová. Takže pani Nicholsonová už vystúpila, teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Mičovský, pani poslankyňa Mezenská. Končím možnosť prihlásiť sa do rozpravy ústne. (Reakcia z pléna.) Skončila som možnosť prihlásiť sa do rozpravy ústne. Dvaja páni poslanci, pán poslanec Mičovský a pani poslankyňa Mezenská. Nech sa páči, pán poslanec Mičovský.
Jurinová, Erika, podpredsedníčka NR SR (2014-07-09):
S reakciou na faktickú poznámku pán poslanec Brocka, na faktické poznámky.
Sulík, Richard, predseda NR SR (2011-07-13):
Pán poslanec Osuský.
Hlina, Alojz, poslanec NR SR (2015-03-10):
Vy ste tu nechali premiéra vystúpiť a nikto naňho nemôže reagovať... (Prerušenie vystúpenia časomerom.)
Krúpa, Juraj, poslanec NR SR (2020-05-13):
Pán poslanec Saloň podal procedurálny návrh, aby sa nepokračovalo o predloženom návrhu zákona. Dajte, prosím, o tomto návrhu hlasovať.
Bugár, Béla, podpredseda NR SR (2018-03-13):
Ďalej, pani poslankyňa Zemanová.
A. Belousovová, podpredsedníčka NR SR: (2008-04-03):
Nech sa páči.
Mizík, Stanislav, poslanec NR SR (2021-10-06):
Ďakujem za slovo. Marian, áno, veľmi správne si pripomenul ten iný zväzok. Toto je veľmi dôležité. Však úchylnosti sa v tomto návrhu zákona medze nekladú. Už sú prípady na Západe, keď chlap mal svadbu s veľkou bábikou, chlap kulturista s veľkou bábikou. No tú polámal a teraz žije so sliepkou, sliepkou umelohmotnou. Alebo žena žije s lietadlom, tuším aj obrad civilný tam bol. Teda pán Valášek má exotické fantázie. Celý tento návrh zákona je odporný balast, zvlášť v tom prípade, ktorý si ty pripomenul a si si všimol. Ďakujem za slovo.
Žiak, Miroslav, poslanec NR SR (2021-02-03):
Pán Ďurica dobre, ospravedlňujem sa za tento výrok. Viem si priznať aj chybu, prepáčte, bol ste teda súdený, ale teda ak hovoríte, tak ja viem si priznať svoju vlastnú chybu, ak to bol omyl, tak ešte raz sa ospravedlňujem. Pán Mizík, vy máte na mňa zložku. To je milé, tak to je krásne. Keby ste vedel robiť s počítačom viac, ako teda len ťukať do mobilu, tak by ste zistil, že nie som žiadny obchodník s pozemkami, je to krásne, je to krásne prekrútené a ešte aj vy, páni, kto to hovoríte, pane, tak skúste do toho počítača ťuknúť a zistiť si a cez katasterportál, ako sa to všetko dialo, to veľmi rýchlo zistíte a ja vám to veľmi rád vysvetlím. Dokonca ste dostal aj poukážku na prácu s počítačom. A tá vaša zložka na mňa mi symbolizuje, že to akože vy takto budete zbierať zložky na každého človeka? Budete sa mu vyhrážať, že máte zložku? Vy ste, vy ste takýto človek? Akože ja nechcem vidieť, čo sa stane, keď vy sa dostanete k moci nebodaj, keď budete zložkovať na každého jedného poslanca zo súčasnej koalície, a keď budete pri moci, tak budete normálne trestať a vydierať a vyhrážať sa rôznymi zložkami? To kde sme? Žijeme v slobodnej krajine, preboha. Takéto metódy vyhrážania sú dávno odsúdené. To sa môžte vrátiť do 40. rokov, keď Hitler tu po celom, celej Európe sa vyhrážal ľuďom rôznymi zložkami, a keď tu budete, lebo dostanete silové zložky, tak nechcem vidieť, čo to s nami porobíte. Ja som rád, že ste sa tu prejavil, že robíte si zložky na ľudí.
Gaborčáková, Soňa, poslankyňa NR SR (2017-09-12):
Ďakujem za slovo. Ja by som, kolegyňa, sa chcela pozastaviť pri tých, pri tom povinnom dôchodkovom poistení, aby sme nezabudli aj na opatrovateľov, ktorí sú poistení z iného titulu, lebo môže sa stať, že majú nejaký pracovný úväzok alebo dohodu, preto nie sú poistení z titulu poberania opatrovateľského príspevku a s dosť veľkou pravdepodobnosťou však platia oveľa menšie odvody a ak by za nich platil štát za opatrovanie, tak z dôchodkov budú vlastne tým poškodení. Aby sme nezabúdali aj na to, aby sme sa netvárili, že to nevidíme, lebo skutočne je tam cieľová skupina, ktorá nám nesedí, práve tohto okruhu opatrovateľov, taktiež sú to tí klasickí, ktorých dieťa nadobudne 18 rokov. Ale máme tu ešte jednu skupinu opatrovateľov, ktorá sa nám nachádza v tom systéme, kde ja vidím ako nespravodlivosť, a sú to opatrovatelia, ktorí síce vykonávajú opatrovanie, no za prácu nedostávajú žiadny príspevok, pretože príjem osoby odkázanej na opatrovanie prekročí stanovené hranice. Aj tu treba uvažovať o tom, že hoci príjem takéhoto opatrovateľa je nula euro, mal by mať nárok aspoň na dôchodkové poistenie, pretože v opačnom prípade dopláca na tento spravodlivý systém dvakrát, teda nemá žiadny príjem v reálnom čase a nemá žiadne poistenie. Nemá si z čoho to aj uhradiť. Spravidla je to u tých, ktorí sa starajú o toho člena domácnosti dlhší čas a jednoducho im prekročí príjem v rodine. Potom mne príde logické skôr, aby už od začiatku bolo povinné dôchodkové poistenie zabezpečené prioritne z titulu poberania opatrovateľského príspevku a nie z titulu starostlivosti o... (Prerušenie vystúpenia časomerom.)
Zemanová, Anna, poslankyňa NR SR (2022-10-18):
Na základe súhlasu troch poslaneckých klubov SaS, SME RODINA a OĽANO dávam návrh o zaradenie tlače 1097 na rokovanie 72. schôdze hneď po prerokovaní tlače 1271 v prvom čítaní, ak bude zaradená na túto schôdzu.
Blanár, Juraj, podpredseda NR SR (2022-09-23):
S ďalšou faktickou pán poslanec Čepček.
Bittó Cigániková, Jana, poslankyňa NR SR (2024-01-16):
Ďakujem, kolegovia, za príspevky a zhrnula by som to asi tak, že toto nie je ich štát, ale štát všetkých občanov Slovenska a my si ho nenecháme len tak vziať hŕstkou vyvolených. A ešte by som to doplnila možno tým, že sa obrátim na tých, ktorým táto zmena nevadí, prípadne ju podporujú. Chcem sa spýtať, že či im naozaj nevadí ani to, že žiaden z koaličných poslancov ani len nevystúpil tu v parlamente, aby nielen nám, ale aj vám, občanom Slovenska, vysvetlil, prečo potrebujem takúto novelu hneď a okamžite teraz. Tomu sa presne povie arogancia moci. Arogancia moci SMER-u, HLAS-u a SNS, ktorej by sme sa mali všetci postaviť a mnohí tak už aj urobili na námestiach, a ja verím, som si istá, že tento odpor voči arogancii moci bude pokračovať a bude sa stupňovať, až kým vláda a koalícia nepochopia, že takto sa to predsa nerobí do psej matere, by povedal klasik. Že si nemôžu ani oni dovoliť robiť, čo sa im zachce, nemôžu len tak kriviť legislatívny proces a ostatní sa tomu budeme len pekne potichučku prizerať. Nemôžu znižovať tresty len kvôli hŕstke vyvolených a pozývať tak všetkých kriminálnikov, aby sa nebáli páchať trestné činy na Slovensku a nemôžu rušiť inštitúcie, ktoré fungujú dvadsať rokov len preto, že sa stali nepohodlné pre ich ľudí, lebo čo sa tu deje, je to, že slušným ľuďom sa tu znižuje sloboda zvyšovaním daní, odvodov, poplatkov a vagabundom sa zvyšuje sloboda znižovaním trestov. My tu otvárame náruč a hovoríme, ak ste vagabund, ste tu vítaný a ak chcete vytvárať hodnoty, potrestáme vás. Na toto doplatíme všetci. (Potlesk.)
Fecko, Martin, poslanec NR SR (2014-01-31):
Ďakujem pekne, pán kolega, ďakujem ti za tvoj jednoznačne odborný vstup do tohto zákona. Súhlasím stopercentne s tebou, že čas, ktorý uteká národu a ktorý sa nedá vrátiť, tu za tých 20 rokov politikárčenia v parlamente asi nikoho nezaujíma a stále sa hráme na opozíciu a koalíciu, vidíš to aj v ďalších zákonoch, že ako to ide. A ja naozaj chcem veriť, že sa tu v parlamente dožijem časov, keď sa nebude hovoriť o panskom huncútstve, ale o riešení vecí a problémov našich občanov. Ďakujem pekne.
Paška, Pavol, predseda NR SR (2014-03-20):
Pani poslankyňa Žitňanská tu nie je, pán poslanec Martvoň takisto, pán poslanec Kuffa nie je prítomný. Pán poslanec Susko, nech sa páči.
Šefčík, Marek, poslanec NR SR (2022-06-21):
Ďakujem pekne za slovo. Marián, tak z tvojho príhovoru by sa dalo vypichnúť niekoľko vecí, na ktoré by sa dalo zareagovať, ale nemám toľko času a obmedzím sa len na tú časť, keď si hovoril o samosprávach. Samosprávy, keď mali v minulosti, v minulom roku problémy, ponúklo im ministerstvo financií bezúročné pôžičky, o ktorých sa teraz rokuje, či sa nestanú grantami a samosprávy ich vracať ani nebudú musieť. Z tých 2 900 samospráv požiadalo o to 1 700. To znamená, 1 200 samospráv asi bolo v lepšej kondícii a nepotrebovali to. Rovnako teraz samosprávy, ktoré budú mať problém, ministerstvo im ponúka pomocnú ruku. Ty si to označil ako možnosť na korupciu, ale takto sa to má diať. Tým slabým, tým, ktorí majú problém, treba pomôcť. A čo sa týka tých miest a obcí, tak ony nie sú nejaká chránená zver. Keď je tu inflácia, keď je tu vojna, keď bol tu covid, tak nielen rodiny, nielen ostatní obyvatelia, ale takisto samosprávy sa majú uskromniť. Áno, bude menej peňazí na, alebo bude menej tých gulášových peňazí alebo na niektoré akcie, možno na ohňostroje, aj samosprávy si musia z toho svojho rozpočtu šetriť. Peniaze ostanú v peňaženkách pracujúcich rodičov a tí sú súčasťou samospráv. V tom ja nevidím žiaden problém.
Paška, Pavol, predseda NR SR (2013-05-22):
(Hlasovanie.) 147 prítomných, 82 za, 47 proti, 18 sa zdržalo. Bod sme schválili.
M. Hort, podpredseda NR SR: (2009-06-19):
Nasledujúcim bodom programu je druhé čítanie o návrhu poslanca Národnej rady Slovenskej republiky Martina Pada na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov . Návrh zákona je pod tlačou 1032, spoločnú správu výborov máte ako tlač 1032a. Dávam teraz slovo poslancovi Martinovi Padovi, aby návrh zákona uviedol. Nech sa páči.
Paška, Pavol, predseda NR SR (2013-01-31):
Ďakujem pekne, pán predseda vlády, 15 minút, váš časový limit uplynul. Budeme pokračovať teraz otázkami, ktoré poslanci položili jednotlivým členom vlády. Prvá je od pána poslanca Brocku a odpovedať bude pán minister hospodárstva Tomáš Malatinský a znie: „Vážený pán minister, uveďte, ktorých z doteraz nepodporovaných výrobcov elekriny a tepla sa dotkne schválený bod 2 pozmeňujúceho návrhu poslanca Kondróta k zákonu o obnoviteľných zdrojoch. Uveďte predpokladanú výšku doplatku a ako sa tento doplatok premietne do ceny elektrickej energie pre koncových odberateľov?“ Pán minister, poprosím vás o odpoveď.
Čaplovič, Dušan, poslanec NR SR (2015-05-15):
Ďakujem. V Spojených štátoch amerických koluje takáto, nazvem to, riekanka medzi ľuďmi: „Čo znamená tisíc amerických právnikov spútaných reťazami na dne Tichého alebo Atlantického oceánu?“ Odpoveď jednoznačná: „Šťastie pre Ameriku.“ Na Slovensku máme tých právnikov ešte viac a, žiaľ, nemáme ani Tichý, ani Atlantický oceán. A toto je zásadný problém, na ktorom by ste sa mali zamyslieť aj v súvislosti s týmto návrhom. Ďakujem pekne.
Hargaš, Ján, poslanec NR SR (2023-12-13):
Ďakujem za slovo, pán predsedajúci. Števo, ďakujem ti za tvoj príspevok, aj za to, že si nás vlastne telegraficky, ako si to ty nazval, oboznámil s tým, čo sa udialo za tých posledných 24 hodín. Ja sám som ten výbor pre európske záležitosti dnes zažil a aj tú nervozitu, ktorá, ktorá sálala aj z pána, z pána premiéra a celého toho rokovania ako, ako prebiehalo. Veľmi dobrá poznámka o Titanicu. Rád by som to doplnil, pretože pán minister, je pravda, že je kapitánom tejto lode, toho Titanicu, len vždy platilo, že kapitán ide s loďou dole a obávam sa, že tým pádom sme kapitánmi tejto lode my všetci, nielen pán minister. Čiže keď nám krachnú verejné financie, tak to nebude len problém pána ministra, ale bude to problém nás všetkých, ktorí sa s tým budeme musieť nejak v tejto krajine, krajine vysporiadať. Mala by táto poznámka vtipnejší charakter, keby sa inak rotovalo poradie vedenia schôdze, ale uspokojím sa aj, aj teraz. K tomu, k tej, k tomu pánovi Pellegrinimu a pani Sakovej, tak ťa len doplním, ja si myslím, že si to pamätám tak, že, že pán Pellegrini povedal pani Sakovej, že to bude drahé a pani Saková mu odpovedala, že nevadí, veď oni to zaplatia. To len teda sa snažím nejak doplniť tvoje, tvoje vystúpenie, aby sme si to všetci tu pripomenuli. No a v neposlednom rade oceňujem pripomenutie hyperbolického diskontovania, pretože po tom, čo v rozprave pán poslanec Hlina sa vrátil k brettonwoodskému menovému usporiadaniu, tak je to opäť raz príspevok do pripomínania si toho, čo sme sa učili na vysokej škole.
Zmajkovičová, Renáta, podpredsedníčka NR SR (2013-05-21):
Poprosím, kolegovia, ešte sa počúvajme.
Mikloško, Jozef, poslanec NR SR (2013-03-26):
Ja by som chcel poďakovať kolegom v parlamente, koaličným aj opozičným poslancom za 116 hlasov v prospech schválenia zákona o Slovenskom historickom ústave v Ríme. Týmto konštatovaním sa završuje snaha 23 rokov mnohých ľudí o zriadení tejto inštitúcie a, to pokladám za historický úspech nášho parlamentu, aj v prospech objasnenia histórie Slovenska. Ďakujem.
Kremský, Peter, poslanec NR SR (2020-10-20):
Ďakujem. Vážení páni kolegovia, ďakujem najmä tým, ktorí ma naozaj počúvali a nehľadali len dve-tri slovká, o ktoré sa zachytia, a potom to otočia a urobia si faktickú. Pán poslanec Mazurek, naozaj verím tomu a som presvedčený, že peniaze sa nedajú sa vyrobiť, ani Európska centrálna banka ich nedokáže vyrobiť z ničoho, to sú peniaze, ktoré raz bude treba vrátiť, na to treba pamätať, že každé peniaze, ktoré sa vyrobia, bude treba naplniť produktmi a ekonomickými aktivitami a raz ich bude treba vrátiť. Pán poslanec Tomáš, to, čo ste povedali, že nezamestnanosť... alebo zamestnanosť rastie, aj keď sa zvyšuje priemerná mzda, to nemá súvis, tá zamestnanosť by sa zvyšovala ešte viac, pokiaľ by sa tá priemerná, minimálna mzda zvyšovala menej. Pán Muňko, súhlasím, že veľkí producenti nemajú problém s minimálnou mzdou, ale práve ju majú malí, takže ak ste hovorili s tými, čo spomínate, tak verím, že ste sa nedozvedeli, že by s tým mali problém. Pán poslanec Richter, viem, že ste mali kontakty so zamestnávateľmi, ale traduje sa o vás, že pravou rukou ste ich hladkali a ľavou ste ich oberali o milióny, takže to je takto známe. Pán poslanec Šimko, na vás len toľko, že trafená hus zagága, ak sa vás to dotklo. Pán Blaha, prvá vec, nie som bigotný kresťan, to, že vy ako komunista poznáte encykliky, to je fajn, ale ja som protestant, takže asi nemám úplne povinnosť ich čítať, samozrejme, rád si ich pozriem, ale zase nerobím si svoj názor iba z encyklík. A, pán Petrák, otáčate moje slová, nehovoril som o tom, že som proti minimálnej mzde, musí byť hlavne vhodne nastavená. Nezamestnanosť klesá vďaka oživeniu ekonomiky, nie vďaka nejakým opatreniam.
Paška, Pavol, predseda NR SR (2014-07-03):
(Hlasovanie.) 138 prítomných, 82 za, 56 sa zdržalo. Sme v treťom čítaní . Otváram rozpravu. Nemám prihlášku. Vyhlasujem ju za skončenú.
Jurinová, Erika, podpredsedníčka NR SR (2014-11-10):
Pán poslanec Zajac.
Baránik, Alojz, poslanec NR SR (2018-06-21):
Nebojte sa, toto bude krátke vystúpenie. Ja som (reakcia navrhovateľky), nie, pani kolegyňa, nepodporím vás, naopak, chcem vzhľadom aj na ten veľmi rozsiahly pozmeňujúci návrh, ktorý sme dostali len na výbor dnes a aj napríklad aj na tento pozmeňujúci návrh pre tých, ktorí sú s tými textami menej oboznámení, chcem navrhnúť a prosím pána spravodajcu, aby to zaznamenal, aby tento návrh navrhovatelia nieže stiahli, ale aby odložili na nasledujúcu schôdzu, pretože to naozaj, to je jediná slušná vec, ktorá sa o tom, ktorá sa s takto komplexnou závažnou a pre taký rozsah obyvateľov dôležitú, dôležitou úpravou dá urobiť. Už len tá samotná, samotná skutočnosť, že neprebehlo riadne medzirezortné pripomienkové konanie a skutočnosť, že sa to robí tak ako, dúfam, že sa nenahnevá pani kolegyňa, že sa to robí tak nejako na kolene, že to nerobí ministerstvo s riadnym tímom, tak, prosím, zvážte, nieže zvážte to, ale ja to navrhujem, aby sa to odložilo, pretože toto, takto závažný zákon sa takto nerobí. Potom vyvoláva tu všelijaké dojmy, že ktovie, čo za tým je. Takže naozaj, netlačme to a ešte si to možno, teda tým pádom cez prázdniny ešte všetko dobre zvážme. Ďakujem pekne.
Takáč, Richard, poslanec NR SR (2020-11-04):
Ďakujem veľmi pekne aj kolegom za podporu a verím tomu, že táto novelizácia prejde aj spolu s koaličnými a opozičnými, a verím tomu, že tí, ktorí darujú krv na Slovensku, budú môcť mať deň voľna. Ďakujem veľmi pekne.
Zmajkovičová, Renáta, podpredsedníčka NR SR (2012-05-11):
Pán poslanec Matovič.
P. Hrušovský, predseda NR SR: (2003-10-31):
Ľ. Navrátilová, poslankyňa: Áno, ja by som rada stiahla svoj návrh.